
Andrei Marga este un profitor al tuturor regimurilor. Profesorul cu nume de margarină este atât de plin 
de propria persoană, încât, atunci când îl auzi vorbind pe un ton emfatic studiat, ai impresia că infatuatul 
va da pe dinafară. El face pe marele înțelept, filosoful ratat a ajuns să ne ţină lecţii de morală, în loc să 
dojenească căţeii maidanezi prin parcuri fiindcă udă manşetele academice ale nădragilor săi. 


Citiţi în prima parte fragmente dintr-un articol al profesorului Andrei Marga, publicat recent în 
„Cotidianul”, în care acesta îl critică pe Iohannis și vorbeşte despre statul subteran, puteri oculte, dar nu 
uită să ridice în slăvi Germania, al cărei agent de influență este. In partea a doua este un material despre 
legăturile lui Andrei Marga taman cu Klaus Iohannis şi cu acele puteri oculte pe care acum le critică, 
probabil tot la ordin, ca să aşterne o perdea de fum peste actuala situaţie politică din România 


Ce urmează? 


Cetăţenii României asistă acum la scene curente de abuzuri și nepricepere. La prima vedere, ele sunt grotești și 
pot amuza, numai că ating viaţa fiecăruia şi prefigurează alte scene. 


Bunăoară, preşedintele se laudă că „s-a suit în capul psd-iştilor”. Dar „isprava” sa nu este altceva decât 
împiedicarea unor eforturi indispensabile pentru România. De pildă, efortul de a normaliza justiția. Căci este la 
mintea cetăţeanului care nu are ceva de ascuns că justiția existentă nu face faţă la devalizări de resurse, 
îmbogăţiri frauduloase, comercializarea de ființe umane şi la întinsele nedreptăți. 


În plus, în România de azi s-a ajuns să nu mai conteze faptul că doar în cazuri patologice un parlamentar ales pe 
o listă se poate trezi pe lista opusă. Preşedintele, neștiind pesemne că unde nu-i legitimare nu este democrație, a 
reușit astfel să distrugă majoritatea care a fost votată de cetăţeni în ultimele alegeri parlamentare. Uimitor, el cere 
PNL-ului „să vină cu idei”. Adică cum? Dai foc la casă şi ceri altuia să facă iute ceva? Iar apoi, ca o culme a 
ridicolului, spune că PNL nu „va mai fi lăsat de capul lui”! 


Ceea ce juriştii americani au numit „preşedinţie africană” — o preşedinţie care se ocupă doar de perpetuare, cu 
indiferent ce mijloc — pare depăşit. Africanii menajau uneori aparențele. La noi, odată cu „suitul în cap”, nu mai 
contează nici Constituţia şi nici voinţa cetăţenilor, chiar dacă prețul este desfigurarea instituțiilor. (...) 


„Liberalii” de azi, rudimentari și nedemni, vor să fie aduși la guvernare nu de votul cetăţenilor, nu de un 
program superior, nu de valoarea reprezentanţilor, ci de preşedinte şi de noua Securitate. 


Așa stând lucrurile, nimic nu mă împiedică însă să spun, cu toată obiectivitatea, că sunt patru pași noi făcuți în 
context de guvernarea recent curmată. Este vorba de profilarea motorului consum intern pentru economie, 
inclusiv prin mărirea veniturilor populaţiei; de normalizarea justiţiei prin legi care să o scoată din aservirea 
actuală faţă de „şef”; de desființarea „statului paralel”, ce reia maleficul „stat profund”, la care tot felul de 
impostori ajunși la decizii apelează de la Carol al II-lea încoace; şi de restabilirea controlului instituțional asupra 
resurselor naturale. 


Cei patru paşi aveau nevoie de strategie riguroasă, cu altă selecție a demnitarilor şi informare mai bună a 
populaţiei. Dar aici începe o altă discuţie. Căci devine tot mai clar că primii miniştri şi miniştrii dubioși ai 
ultimilor ani au fost stabiliți tot ocult. Se şi pune întrebarea tristă: unde este ceea ce au votat cetăţenii? (...) 


Nu le-ar strica decidenților actuali din România să înveţe că ei pot citi la microfoane verzi şi uscate, dar faptele 

contează. N-ar strica să înțeleagă că poţi „câştiga” o bătălie „politică”, poți „câştiga” alegeri, dar, mai degrabă 
sau mai târziu, survin întrebări. 


Ai câştigat curat sau falsificând orice? De la numărătoarea voturilor prin militarizare şi referendumuri pe 
întrebări de răfuială, în care, așa cum s-a văzut, şi iniţiatorul se încurcă, la reducerea la tăcere a 
contracandidaţilor prin şantaje şi încarcerări, instrumentând procuratura şi serviciile secrete. (...) 


România a ajuns campioană mondială la emigrări în timp de pace. Doar în 2018, au emigrat un sfert de milion de 
cetăţeni! Neîncrederea în viitor — ca siguranță a veniturilor, a triumfului dreptăţii în justiţie, a şanselor la educație 
— este mai mare. Performanţele scad. Emblematic, la ultimele Jocuri Olimpice (2016) România a înregistrat cele 
mai slabe rezultate din istorie. Alte țări controversează, dar creează și se dezvoltă. Decidenţi ai României actuale 
lovesc fără scrupule, călcând în picioare orice. 


Actualul preşedinte a adunat fapte care, în democraţii, atrăgeau demult trimiterea acasă. Destul să luăm în seamă 
dispariția în vacanțe exotice, reducerea politicii externe la excursii, aberația „guvernului meu”, instrumentarea 
procuraturii în dauna statului de drept, reluarea condamnărilor politice, apelul la „mișcarea străzii” ca sursă de 
drept, sustragerea de la restituirea de venituri necuvenite, împiedicarea funcționării instituţiilor, umplerea de 
funcții de forță cu inşi care au adus servicii personale, tolerarea comerțului cu ființe umane. Şi, desigur, 
încălcarea Constituţiei şi discreditarea ţării în declaraţii externe! S-a ajuns în situaţia în care, așa cum spunea un 
intelectual ceh, „nu trebuie să-i ataci pe români, o fac ei înşişi acum, prin aleşii lor!”. 


Nu se face politică nici ca să faci excursii, nici ca să te îmbogăţeşti, ci ca să aplici un proiect chibzuit. În ţara ce 
rămâne un exemplu, Germania zilelor noastre, proiectul de societate este condus de perspectiva creștină a 
„demnităţii umane” şi promovează „valorile fundamentale derivate: libertatea, solidaritatea şi dreptatea” (vezi 
Angela Merkel, Machrworte. Die Standpunkte der Kanzlerin, Herder, Freiburg, Basel, Wien, 2010, p.109). Un 
asemenea proiect este cultivat. 


Ce proiect când la responsabili lipseşte capacitatea de a-l articula? Şi „România normală” şi „România educată” 
sunt încropeli pentru amatori de vorbe goale, dacă nu cumva simple ofense. În definitiv, cine trebuie adus la 
normal? Cine este de educat? La ieşirea din austeritate, din degradarea instituțiilor și din stagnarea externă, 

oamenii „şefului” nu au venit cu vreo idee, ci cu blocarea brutală. Iar aceasta nu este „politică”, cum se crede, ci 
doar o apucătură suburbană. 


Este destul să observăm că în țara europeană cu democraţia cea mai solidă de astăzi nu obstinația creştin- 
democraţie versus social-democraţie contează, ci abordarea mai bună. Înşiși cancelarii federali au criticat uneori 
opoziţia că nu a elaborat suficient alternativa. Personalităţi explicit conservatoare (cum a fost Frank 
Schirrmacher, Ungeheurliche Neuigkeiten, Blessing, München, 2015) nu au ezitat să preia teme social- 
democrate, precum demnitatea persoanei, şi să o declare răspicat. (...) 


Cine face politică la propriu se ocupă şi de ultimul cetățean. Unde este reacția preşedintelui la abuzurile inșilor 
pe care i-a desemnat? Unde este o vizită la un azil de bătrâni sau la oropsiții de sub penibilul său mandat? Unde 
este credo-ul democratului — „nu sunt de acord cu opinia ta, dar nu voi precupeţi nici un efort ca tu să-ți poți 
exprima opinia”? Pentru un om responsabil, politica nu este numai campanie de realegere, indiferentă la efecte, 
nu este doar „luptă” pentru a-i discredita pe alţii. (...) 


Cine intră în politică se preocupă de soluții în interes public. O reflecţie atrage atenția: „Limba comună, valorile 
imperative, orientările demne de încredere, conștiința rădăcinilor istorice şi fundamentele culturale, legate cu un 
patriotism deschis spre lume” țin laolaltă o societate modernă (Was eint uns? Verständigung der Gesellschaft 
liber gemeinsame Grundlagen, Herder, Freiburg, Basel, Wien, 2008, p.22). La noi, preşedintele s-a preocupat de 
persoana sa. Care dintre decidenţi s-a mai luptat prin instanţe, cu concetăţeni, pentru cauze meschine? 


Cu desăvârşit bun gust, Helmut Schmidt îşi petrecea concediul într-o construcţie personală, ridicată pe credit în 
locurile natale, Helmuth Kohl pe malul unui lac, Angela Merkel într-o comunitate lângă Berlin, ca să nu vorbim 
de alții. Nimeni nu i-a găsit în ipostaze jenante, dictate de lacune civice. 


In seara victoriei la alegerile prezidenţiale din 2014 am vorbit cu unul din liderii Forumului Democrat German, 
pentru a-i transmite felicitările de rigoare. Imi voi aminti mereu reacţia lui: „Andrei, așteaptă să vezi!”. 


Într-adevăr, se ia razna când se iese din citirea de foi insipide. Şi nu poţi să nu te întrebi: de unde disprețul pentru 
„niște evrei”, de unde tema „scoaterii din România” a social-democraților, de unde restrângerea educaţiei la 
formarea de „competenţe”, de unde tema „eşuării” unei guvernări cu creştere economică, măriri de venituri şi 
eforturi de restrângere a abuzurilor, de unde alte aberaţii? (...) 


După ce a fost colonizată cu tema „penalilor”, creată, de altfel, de penali cu acte, apoi de isteria hașştagistă, 
România se trezește încurajată acum, prin aceleași abuzuri şi falsificări, la o abrutizare a relaţiilor din societate. 
Nu se înțelege că la democraţie nu se ajunge cu limbajul de şcoală generală: „acela chiuleşte”, „este corigent”, 
„este înşurubat” etc. Cum nu se ajunge nici cu isterie şi nici cu abrutizare! Nu se înţelege că România are nevoie 
de cu totul altceva — de valorificarea meritocratică a cetățeniei fiecăruia, nu de violenţa sectară a diletanţilor. 


Helmut Kohl cerea integritate şi în cele mai dezavantajante situații (vezi Heribert Schwan, Tilman 

Jens, Vermächtnis. Die Kohl-Protokole, Heyne, München, 2014, p.199). Unde este la noi integritatea? După ce i- 
a defăimat pe rivali, preşedintele le revendică meritele. Acum el vrea să-şi adjudece succesul repurtat de 
guvernul care a exercitat preşedinţia europeană, încât un responsabil francez a putut vorbi de „schizofrenie” în 
politica autohtonă! 


Parlamentari germani mărturiseau că dacă în Germania s-ar fi descoperit protocoale între procuratură, judecători, 
servicii secrete, precum cele semnate din România anilor 2009-2018, oamenii „ar fi luat foc”. Se poate înţelege! 

În democraţii propriu-zise, justiţia este o valoare respectată la propriu. Contează nu doar sentinţele din tribunale, 
ci şi calea pe care s-a ajuns la ele. 


Ceea ce se petrece în România ultimilor ani agravează întrebarea: de ce se înlocuieşte necesara democratizare cu 
instrumentarea noii Securităţi şi a procurorilor? De ce se înlocuiesc rezultatele alegerilor mature, în respectul 
voinţei politice a cetățenilor, cu securismul? De ce sub preşedintele care se bate în piept cu cărămida 
anticomunismului s-a ajuns la cel mai securist stat în timp de pace? (...) 


Nu iese mai nimic fără cultură şi fără cultură civică. Un ilustru cancelar federal le pretindea decidenților să 
citească necontenit (Auf eine Zigarette mit Helmut Schmidt, Kiepenheur & Witsch, Koln, 2016, p.108-114). 
Mentalitatea suficientă, fie ea şi drapată sub gesturi de vătaf înțepenit de provincie, nu rezolvă ceva. Ea este 
anacronică. România nu se va putea reface decât dacă la deciziile ei ajung oameni care se informează continuu, 
înțeleg destul și concep totul în interes public. 


Andrei Marga 


Întregul articol în Cotidianul 


„Fraţii” internaţionalişti Andrei Marga şi Klaus Iohannis 


Aţi auzi de Universitatea „Patrice Lumumba” („Universitatea prieteniei între popoare”) de la Moscova? Nu? 
Foarte rău, tovarăşi! Tovarășul Andrei Marga, politruc şi agent german de influenţă de la Cluj a auzit, fiind bun 
prieten cu tovarăşul Vladimir Mihailovici Filippov, rector al universităţii în cauză, după cum o să vedeţi în cele 
ce urmează. 


Andrei Marga a fost ministru de Externe între 7 mai 2012 şi 6 august 2012 (guvernul Victor Ponta, preşedinte 
Traian Băsescu), ocazie cu care a afirmat despre Vladimir Mihailovici Filippov că este prietenul său şi al lui 
Vladimir Putin. 


lată ce spunea despre prietenul lui Andrei Marga jurnalistul Petru Bogatu, într-un material publicat în Jurnal de 
Chişinău: 


„Vladimir Mihailovici Filippov, un individ scund şi îmbrăcat de cele mai mult ori într-un costum gri, a fost 
ministru al învăţământului în Rusia din 1998 până-n 2004. Fusese desemnat în această funcţie la insistența 
comuniştilor lui G. Ziuganov. Era poreclit pe atunci «ministrul prieteniei popoarelor». Şi nu întâmplător. Toată 
viața matură a lui Filippov este legată de Universitatea Prieteniei Popoarelor «Patrice Lumumba” din 
Moscova, patronată de Serviciul de Informaţii Externe al Armatei Ruse (GRU). Fondată în 1960, această 
instituție de învățământ superior, unde îşi făceau studiile preponderent tineri din ţările Africii, Asiei şi Americii 
Latine, era o adevărată forjerie de cadre pentru spionajul militar din URSS. Practic, nimeni nu putea fi 
înmatriculat la «Patrice Lumumba» fără a fi racolat în prealabil. 


Printre colegii lui Carlos Şacalul de la universitate s-a numărat şi Vladimir Filippov. Viitorul ministru a fost 
bursier, iar apoi salariat al universităţii cu pricina. Deşi a ajuns doctor în matematică, Filippov nu este savant, 
ci politruc. Mai mulți ani, sub puterea sovietică, el a deţinut funcția de secretar al comitetului de partid al 
Universităţii «Patrice Lumumba», iar după dispariția URSS a devenit rector. Un detaliu curios. La sfârşitul 
deceniului al nouălea, ziarul «Moskovski Komsomoleţ», în urma unei investigații jurnalistice, a demonstrat că 
ministrul Vladimir Filippov este colonel GRU.” 


Andrei Marga, în calitatea sa de rector al Universităţii Universităţii Babeş — Bolyai de la Cluj i-a înmânat 
prietenului său, Vladimir Filippov, de la „Patrice Lumumba”, titlul de Doctor Honoris Causa, pe care l-a acordat 
şi Angelei Merkel, cancelarul Republicii Federale Germania. 


Dacă despre tendinţa rusofilă a domnului Andrei Marga am primit veşti doar cu ocazia trecerii meteorice 
a acestuia pe la Ministerul de Externe, în schimb despre germanofilia aceluiaşi personaj aflasem de multă 
vreme, acesta fiind şi germanofil datorită anilor de studii petrecuţi în Germania pe vremea regimului 
comunist şi după lovitura de stat din decembrie 1989. Marga „a prins” câteva burse de studiu în RFG, printre 
care şi la „fabrica” de politruci globalişti şi agenţi de influență „Max Planck” din Starnberg, or se ştie că 


fripturiştii care huzuresc pe banii statului german, proveniți din alte ţări, este obligatoriu să devină agenți de 
influență ai BND-ului (serviciile secrete germane), unii dintre aceştia devenind astfel agenți dubli, după ce 
fuseseră trimişi în străinătate de serviciile secrete ale ţării de provenienţă. 


Andrei Marga, rectorul Universităţii Babeş- 
Bolyai cu pomanagiul Clujului la „K/ausenburg 
Cafe-Konditorei”, aparţinând milogului Rareş 
Bogdan şi colegului șantajist Vasilică Octavian 
Hoandră, ambii supuşi austrieci, de aceea şi-au 
botezat bârlogul cu numele german al urbei. 
Click pe fotografie pentru mărire! 


În timpul regimului comunist nu puteai să pleci nici măcar în excursie cu O.N.T.-ul, darămite să locuieşti 
într-o ţară occidentală, fără să semnezi „pactul cu diavolul”, adică angajamentul de informator al 
Securităţii. Probabil că de aici provine şi acuza, lansată de Sebastian Lăzăroiu, că Andrei Marga ar fi colaborat 
cu Securitatea, având numele de cod „Andrei Mureşanu”. 


Simpatia pentru tot ceea ce este german l-a apropiat pe Andrei Marga, încă de pe vremea când era 
țărănist şi ministru al Educaţiei, de Klaus Iohannis pe care l-a şi promovat — total ilegal! — în funcţia de 
inspector şcolar general al judeţului Sibiu, în anul 1999. Spunem ilegal fiindcă fostul inspector şcolar 
detronat abuziv de Marga în favoarea lui lohanis a dat în judecată Ministerul Educaţiei şi a căștigat procesul în 
primăvara anului 2000, astfel încât Iohannis era şomer atunci când candidase la Primăra municipiului Sibiu. 


Prima întrevedere a celor doi, Marga și Iohannis, a fost mijlocită de fostul deputat sibian Romeo Marius Trifu, 
care l-a şi transportat pe inspectorul şcolar Klaus Iohannis cu maşina la Bucureşti. Afinitatea dintre cei doi 
profesori, unul universitar şi celălalt de liceu, avea să se materializeze mai târziu şi prin numirea lui Klaus 
Iohannis ca senator de onoare al Universităţii Babeş-Bolyai din Cluj de către rectorul Andrei Marga, deşi 
singurul „merit” a constat în absolvirea de către primarul sibian a Facultăţii de Fizică de la Cluj. 


Iohannis a fost un student mediocru, media modestă de la examenul de licenţă a determinat repartizarea lui ca 
profesor în şcoli din localități prăfuite de la marginea județului Sibiu. 


Andrei Marga şi-a cultivat cu sârg relațiile cu 
mafioții, indifferent că proveneau din politică, 
presă sau servicii secrete. Aici îl vedeţi pe 
Andrei Marga împreună cu Viorel Hrebenciuc, 
Eduard Hellvig, Rareş Bogdan şi Octavian 
Hoandră. În ultimii doi Marga a pompat la 
greu banii Universităţii Babeș-Bolyai din Cluj- 
Napoca pe vremea când era rector, chipurile 
pentru publicitate, în realitste fiind taxa de 
protecție. (Foto: MONITORUL DE CLUJ) 


Iohannis nu şi-a manifestat până în prezent simpatia pentru ruşi, ca prietenul său Andrei Marga, în 
schimb a fost decorat de toate ţările adversare ruşilor, cele care au constituit puterile Axei în al Doilea 
Război Mondial! Astfel Klaus Werner Iohannis a fost distins cu Crucea Federală de Merit de către Republica 
Federală Germană (2006); Ordinul Naţional al Italiei — Steaua Solidarităţii Italiene, în grad de Comandor (2008), 
Ordinul de Merit al Marelui Ducat de Luxemburg, în grad de Ofiţer (2009) — în 1942, Luxemburgul a fost oficial 
anexat de Al treilea Reich; Ordinul de Merit „Marea Cruce de Argint” al Statului Austriac (2009) — Anschluss- 
ul: Germania a anunţat anexarea Austriei pe 12 martie 1938, transformând ţara în provincia „Ostmark”; Ordinul 
de ofiţer al Coroanei Belgiene (2009) — în 1940, Belgia a fost ocupată de către trupele Germaniei naziste. Iar 
pentru ca Axa beligeranţilor din al Doilea război Mondial să fie completă, în octombrie 2009, când Klaus 
Iohannis a fost propus de către Crin Antonescu în funcția de premier al României, primarul Sibiului tocmai se 
afla într-o vizită oficială în Japonia. Simple coincidenţe? Oare acceptarea „proiectului Iohannis” şi a premierului 
cu acelaşi nume de către rusofilul Mircea Geoană, candidat la președinția României în anul 2009, să fie tot o 
„simplă coincidenţă”? 


Puţini ştiu că Andrei Marga urma să-i confere cancelarului german, Angela Merkel, titlul de Doctor 
Honoris Causa în data de 4 decembrie 2009, cu două zile înaintea alegerilor pentru funcţia de preşedinte 
al României. 


În prima săptămână de după primul tur de scrutin, când mai rămăseseră în cursa pentru fotoliul de la 
Cotroceni doar Traian Băsescu şi Mircea Geoană cu al său premier Klaus Werner Iohannis, acesta din 
urmă, sub pretextul unei întâlniri culturale internaţionale de la Paris, la care a zăbovit doar o zi, a 
petrecut în secret restul săptămânii la Berlin. Acolo s-a stabilit o vizită particulară a cancelarului german, 
Angela Merkel pentru perioada 3-4 decembrie în România. Justificarea vizitei era dată de decernarea 
titlului academic de la Cluj pe data de 4 decembrie, iniţial anunţată pentru luna mai 2009 şi amânată. 


Însă, înaintea vizitei de la Universitatea Babeş-Bolyai, programul cancelarului german prevedea o 
întâlnire cu Klaus Iohannis la Sibiu. Dacă „proiectul Iohannis” se pupa în Piaţa Mare din Sibiu cu Angela 
Merkel, atunci Traian Băsescu putea să-şi facă deja bagajele ca să părăsească Palatul Cotroceni, fiindcă 
votul românilor ar fi fost clar influenţat de susţinerea cancelarului german pentru „premierul” Klaus 
Iohannis şi, implicit, pentru Mircea Geoană. 


Vizita a fost stopată datorită unei adrese oficiale, expediată „fulger” de către autorităţile române, care nu 
recomandau o vizită, fie ea şi privată, a unei personalităţi politice de calibru mondial în perioada 
alegerilor prezidenţiale din România. Titlul de Doctor Honoris Causa al Universităţii Babeş-Bolyai a fost 
acordat ulterior, în cadrul vizitei oficiale întreprinse de cancelarul Angela Merkel în România. 


Angela Merkel la Cluj împreună cu gazda și 
admiratorul său, Andrei Marga. 


Strânsa legătură dintre Klaus Iohannis şi Andrei Marga, acesta din urmă fiind şi singurul ministru nominalizat de 
„premierul” de o noapte, Klaus Werner Iohannis, când cu „Mihaela, dragostea mea, am învins!”, nu se rezumă 
doar la relaţia celor doi cu Germania şi nici la raporturile cu serviciile secrete GRU, BND (Serviciul de 
Informaţii Federal al Germaniei) sau SRI. 


Această „frăţie” a fost cimentată de apartenenţa acestor doi profesori, deveniți politicieni, la masoneria 
internațională. Andrei Marga este chiar caraghios cu veşnica sa „uniformă” de mason neomarxist, compusă din 
cămaşă albastră şi cravată roşie. În fond, cele două tabere de la alegerile pentru preşedinţia României, din 6 
decembrie 2009, au stat sub semnul ingerinţei masoneriei internaţionale. Mircea Geoană a fost sprijinit de 
alianţa masonică germano-rusă, iar Traian Băsescu s-a bucurat de ajutorul masoneriei americane, 
britanice şi evreieşti. Cine a fost mai puternic... s-a reflectat în rezultatul alegerilor! 


Marius Albin Marinescu 

